La Ronda de Boltaña

La Ronda de Boltaña ye un grupu de música aragonés fundáu nel conceyu de Boltaña en 1992.

 Historia 
250px|miniaturadeimagen|derecha|La ronda de Boltaña
Asentóse'n xineru de 1992, nes fiestes de San Pablu, col envís de recuperar la ronda na fiesta de Boltaña qu'entós taba desapaecida. Darréu empezó a rondar pol restu de los llugares de Sobrarbe y la redolada. Dempués de la publicación del so primer álbum homónimu en 1996, la so fama estendióse más allá de Sobrarbe y los Pirineos. Empezaron a dar conciertos y actuar n'escenarios per tou Aragón, actividá que siguieron combinando coles rondes iniciales.

 Música 
Canten y toquen dellos instrumentos como la cordión cromática y diatónica, guitarres, guitarrico, baxu, laúdes, bandurries, gaites de boto y trompa de Ribagorza. Toquen tanto sones tradicionales de la redolada y d'otres partes d'Aragón, como composiciones propies. Los sos mayores "éxitos" vienen siendo composiciones propies, ente les que destaquen la «Habanera Triste», «La Tronada», «Bajo Dos Tricolores» o «País Perdido», l'himnu oficial de Sobrarbe.

 Discografía 
 «La Ronda de Boltaña», 1996.
 «Banderas de Humo», 1998.
 «Un País de Anochecida», 2001.
 «Salud País», 2007.
 «La Huella que el Tiempo Deja», 2014.

 Referencies 

 Enllaces esternos 
 Sitiu web oficial (castellán)

Categoría:Grupos de música d'España
Categoría:Música folk